ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
COM( 94) 261 τελικό 
Βρυξέλλες, 11.07.1994 
ΣΥΜΠΕΡΑΣΜΑΤΑ ΤΗΣ ΕΚΘΕΣΗΣ ΣΥΜΦΩΝΑ ΜΕ ΤΟ ΑΡΘΡΟ 25 
ΤΟΥ ΚΑΝΟΝΙΣΜΟΥ (ΕΟΚ) ΑΡΙΘ. 4253/88 
ΕΓΤΠΕ - ΤΜΗΜΑ ΕΓΓΥΗΣΕΩΝ 
ΕΤΟΣ 1992 
(υποβληθέντα από την Επιτροπή) 
ΣΥΜΠΕΡΑΣΜΑΤΑ ΤΗΣ ΕΚΘΕΣΗΣ ΣΥΜΦΩΝΑ ΜΕ ΤΟ ΑΡΘΡΟ 25 
ΤΟΥ ΚΑΝΟΝΙΣΜΟΥ (ΕΟΚ) αριθ. 4253/88 
ΕΓΤΠΕ - ΤΜΗΜΑ ΕΓΓΥΗΣΕΩΝ 
ΕΤΟΣ 1992 
********* 
Το παρόν έγγραφο συντασσόμενο ως συμπλήρωμα της έκθεσης που προβλέπεται 
στο άρθρο 31 του κανονισμού (ΕΟΚ) αριθ. 4253/88 καθώς επίσης και της 
ανακοίνωσης της Επιτροπής "οι κοινοτικές διαρθρωτικές πολιτικές 
ισολογισμός και προοπτικές" (COM(92)84 τελικό), αποτελεί την τέταρτη 
έκδοση των συνολικών προσπαθειών που πραγματοποιήθηκαν κατά τη διάρκεια 
του έτους 1992, στο πλαίσιο του εν λόγω Ταμείου, το οποίο έχει ως 
αποστολή να συμβάλει στην πραγματοποίηση των στόχων αριθ. 1, 5α και 5β. 
Οσον αφορά τις περιοχές του στόχου αριθ. 1 και τις περιοχές του στόχου 
αριθ. 5β, το ΕΓΤΠΕ-Τμήμα Εγγυήσεων, συμμετέχει από κοινού με το ΕΤΠΑ 
και την ETE, ενώ συμβάλει μόνο του όσον αφορά τη χρηματοδότηση των 
διαρθρωτικών μέτρων οριζόντιου χαρακτήρα του στόχου αριθ. 5α. 
Από την αναμόρφωση των Διαρθρωτικών Ταμείων κατά το 1989, οι 
νομοθετικές διατάζεις προβλέπουν την εφαρμογή ενεργειών σχετικά με τους 
στόχους αριθ.1 και αριθ. 5β στο εσωτερικό των Κοινοτικών Πλαισίων 
Στήριξης, που καθορίζουν τους άξονες πρότεραίοτητας, τις μορφές 
παρέμβασης και το ενδεικτικό σχέδιο χρηματοδότησης. Η διαδικασία είναι 
η ίδια όσον αφορά τα μέτρα στο πλαίσιο των κανονισμών αριθ. 866 και 
867/90 του στόχου αριθ. 5α, ενώ για τις άλλες παρεμβάσεις του στόχου 
αυτού, η συνδρομή λαμβάνει τη μορφή επιστροφής που χορηγείται βάσει των 
δαπανών που δηλώνεται από τα κράτη μέλη. 
Οσον αφορά τις κοινοτικές πρωτοβουλίες, το ΕΓΤΠΕ-Τμήμα Προσανατολισμού 
παρεμβαίνει στη χρηματοδότηση των προγραμμάτων ENVIREG, REGIS, 
INTERREG και ιδίως του προγράμματος LEADER. Οσον αφορά το πρόγραμμα 
LEADER, το σύνολο της κοινοτικής συνδρομής που χρηματοδοτείται από τα 
τρία Ταμεία και χορηγείται στα κράτη μέλη υπό μορφή συνολικής 
επιχορήγησης, αναλήφθηκε κατά τη διάρκεια του 1991/1992. Κατά τη λήξη 
του έτους 1992, όλα τα κράτη μέλη έλαβαν την πρώτη προκαταβολή που 
αντιπροσωπεύει το 40% της συνολικής επιχορήγησης του προγράμματος. 
Α 
Ι- ΑΝΑΛΥΣΗ ANA ΣΤΟΧΟ 
Η φύση και η υλοποίηση των έργων κατά τη διάρκεια του έτους 1992 
ποικίλουν σε συνάρτηση με τους διάφορους στόχους. 
Οσον αφορά το στόχο αριθ. 1, πρόκειται για την επαγρύπνηση σχετικά με 
την ορθή εκτέλεση των λειτουργικών προγραμμάτων που θεσπίσθηκαν κατά τη 
διάρκεια των προηγουμένων ετών καθώς και για την ανάλυση των νέων ΛΠ 
που υποβλήθηκαν από τα κράτη μέλη. Η παρέμβαση του ΕΓΤΠΕ-Τμήμα 
Προσανατολισμού στο πλαίσιο αυτό, αντιπροσωπεύει μόνο ένα μέρος της 
κοινοτικής συνδρομής, ενώ το μεγαλύτερο μέρος προέρχεται από το Ταμείο 
Περιφερειακής Ανάπτυξης και ένα άλλο μέρος από το Κοινωνικό Ταμείο. 
Οσον αφορά το στόχο αριθ. 5β, τα έργα που εκτελέσθηκαν κατά το 1992 
αφορούσαν κυρίως τη θέσπιση των 7 τελευταίων Λειτουργικών Προγραμμάτων, 
ο συνολικός αριθμός των οποίων ανέρχεται σήμερα σε 73. 
Συγχρόνως η χρηματοδοτική επιτόπου εκτέλεση προόδευσε σημαντικά. 
Οσον αφορά τα μέτρα του στόχου αριθ. 5α, τα έργα αφορούσαν τις 3 
κατηγορίες που καλύπτονται από τον εν λόγω στόχο, δηλ., τα καθεστώτα 
ενίσχυσης στις γεωργικές εκμεταλλεύσεις κατ'εφαρμογή του κανονισμού 
(ΕΟΚ) αριθ. 2328 ή τον κανονισμό (ΕΟΚ) αριθ. 1360/78 για την έναρξη της 
δράσεως των ομάδων των παραγωγών και, τις ενισχύσεις στις επιχειρήσεις 
γεωργικών προϊόντων διατροφής (κανονισμοί (ΕΟΚ) 866/90 και 867/90). 
Περιοχές στόχου αριθ. 1 και νέα Lander 
Ο στόχος αριθ. 1 αφορά τις αναπτυξιακά καθυστερημένες περιοχές όπως 
καθορίζονται στον κανονισμό (ΕΟΚ) αριθ. 2052/88, δηλ. περιοχές των 
οποίων το ΑΕΠ ανά κάτοικο είναι κατώτερο του 75% του κοινοτικού μέσου 
όρου. 
Στα 93 Λειτουργικά Προγράμματα που καταρτίσθηκαν από το 1989 για τις εν 
λόγω περιοχές, προστέθηκαν ακόμη, κατά το 1992, 14 νέα προγράμματα, εκ 
των οποίων τα 2 αφορούν τις κοινοτικές πρωτοβουλίες. Ο μεγαλύτερος 
αριθμός αυτών των νέων προγραμμάτων αφορά την Πορτογαλία (7), ενώ η 
Ελλάδα (2), η Ισπανία (2), η Γαλλία (2) και η Ιταλία (1) διαμοιράζονται 
τα υπόλοιπα. Τα εν λόγω περιφερειακά μέτρα αντιστοιχούν στις ειδικές 
ανάγκες κάθε περιοχής και αποσκοπούν, όσον αφορά την παρέμβαση του 
ΕΓΤΠΕ-Τμήμα Προσανατολισμού, στην αξιοποίηση των γεωργικών πόρων και 
στην αγροτική ανάπτυξη. Κατά συνέπεια, τα προγράμματα έχουν κυρίως-ως 
αντικείμενο τις ενισχύσεις στις γεωργικές εκμεταλλεύσεις, τις 
ενισχύσεις στη διαφοροποίηση των πόρων εισοδήματος και τις ενισχύσεις 
στη διατήρηση της δραστηριότητας στις αγροτικές περιοχές. 
Σε όλα τα κράτη μέλη, η συνολική υλοποίηση των προγραμμάτων είναι 
ικανοποιητική, εκτός από την Ιταλία, στην οποία η υλοποίηση των 
περισσοτέρων προγραμμάτων (εκτός από τα ΛΠ Καμπανία, Σικελία και 
Σαρδηνία), σημείωσε ορισμένες φορές, σημαντική καθυστέρηση. 
Η συνδρομή του ΕΓΤΠΕ-Τμήμα Προσανατολισμού που χορηγείται όσον αφορά τα 
μέτρα που αφορούν το στόχο αριθ. 1, ανέρχεται συνολικά για το έτος 1992 
σε 1.635 εκατ. ECU. 
Επίσης τα 6 Λειτουργικά Προγράμματα για τα νέα Lender, που θεσπίσθηκαν 
το 1991, προοδεύουν σύμφωνα με τις προβλέψεις ή σε ταχύτερο ρυθμό. 
Περιοχές του στόχου αριθ. 5β 
Τα μέτρα του στόχου αριθ. 5β, τα οποία προορίζονται για την προώθηση 
της ανάπτυξης των αγροτικών περιοχών που αντιμετωπίζουν δυσκολίες, 
εκτός του στόχου αριθ. 1, εφαρμόζονται σε 50 περιοχές που 
αντιπροσωπεύουν το 5% του πληθυσμού και το 17% της κοινοτικής 
επικράτειας. 
Με τη θέσπιση των 7 τελευταίων Λειτουργικών Προγραμμάτων κατά τη 
διάρκεια του έτους 1992, ο συνολικός αριθμός των ΛΠ ανέρχεται σε 73· 
άνω του 70% των εν λόγω ΛΠ χρηματοδοτείται από πολλά ταμεία. 
Η παρέμβαση των Διαρθρωτικών Ταμείων αφορά πέντε μεγάλους άξονες: 
διαφοροποίηση του πρωτογενούς τομέα, ανάπτυξη των μη γεωργικών τομέων, 
ανάπτυξη του τουρισμού, διατήρηση και ανάπτυξη του φυσικού χώρου και 
ανάπτυξη των ανθρωπίνων πόρων. 
Οσον αφορά την χρηματοδοτική εκτέλεση των προγραμμάτων, έχουν σημειωθεί 
σημαντικοί πρόοδοι κατά τη διάρκεια του έτους 1992. Οσον αφορά τη 
διαχείριση, επιτεύχθηκε διοικητική απάλυνση με τη θέπιση μιας μόνο 
Επιτροπής Διαχείρισης που ασχολείται συγχρόνως με τις CCA και τα ΛΠ. 
Οι πιστώσεις που χορηγούνται από το ΕΓΤΠΕ-Τμήμα Προσανατολισμού όσον 
αφορά τα μέτρα του στόχου αριθ. 5β, ανέρχονται για το έτος 1992 σε 476 
εκατ. ECU. 
Τα μέτρα του στόχου αριθ. 5α 
Τα οριζόντια διαρθρωτικά μέτρα του στόχου αριθ. 5α, τα οποία 
εφαρμόζονται σε ολόκληρη την επικράτεια της Κοινότητας, αφορούν 3 
κατηγορίες ενισχύσεων: η πρώτη αφορά τις γεωργικές εκμεταλλεύσεις, η 
δεύτερη τις επιχειρήσεις γεωργικών προϊόντων διατροφής και η τελευταία 
τις ομάδες των παραγωγών. 
Η πρώτη κατηγορία περιλαμβάνει τα μέτρα που προβλέπονται στον κανονισμό 
(ΕΟΚ) αριθ. 2328/91 - τα σημαντικότερα αφορούν τις αντισταθμιστικές 
αποζημιώσεις προς όφελος της ορεινής γεωργίας και των μειονεκτικών 
περιοχών, τις ενισχύσεις στις επενδύσεις και τις ενισχύσεις για την 
εγκατάσταση των νέων γεωργών - αλλά επίσης και τα μέτρα που αφορούν τις 
προσφερόμενες υπηρεσίες στους γεωργούς, την επικουρούμενη διαχείριση 
και την επαγγελματική επιμόρφωση. 
Η άλλη κατηγορία ενισχύσεων υπέρ των επιχειρήσεων γεωργικών προϊόντων 
διατροφής αφορά τον εκσυγχρονισμό της μεταποίησης και την εμπορία των 
γεωργικών και δασοκομικών προϊόντων κατ'εφαρμογή του κανονισμού (ΕΟΚ) 
αριθ. 866/90 και αριθ. 867/90. 
Οσον αφορά τις ενισχύσεις για τις γεωργικές εκμεταλλεύσεις, δεν 
σημειώθηκε σημαντική μεταβολή κατά το 1992 και επιβεβαιώνεται η 
επιτυχία των εν λόγω μέτρων. Πράγματι, η αντισταθμιστική αποζημίωση, 
οι ενισχύσεις για την επένδυση γεωργικών εκμεταλλεύσεων και η 
πριμοδότηση όσον αφορά την εγκατάσταση των νέων γεωργών, αποτελούν τα 
μέτρα τα οποία αφορούν περισσότερο τον προϋπολογισμό στο πλαίσιο του 
στόχου αριθ. 5α. Κατά συνέπεια, τα εν λόγω μέτρα διαδραματίζουν 
σημαντικό ρόλο όσον αφορά τη διατήρηση της γεωργικής δραστηριότητας, 
την προστασία του φυσικού χώρου και εν γένει την προώθηση της αγροτικής 
ανάπτυξης. 
Οι ενισχύσεις για τη μεταποίηση και την εμπορία κατέχουν την τέταρτη 
θέση της hit-parade ενώ η επίπτωση των λοιπών μέτρων υπέρ των γεωργικών 
εκμεταλλεύσεων παραμένει μέτρια. 
Η συνδρομή του ΕΓΤΠΕ-Τμήμα Προσανατολισμού που χορηγείται για τα μέτρα 
που υπάγονται στο στόχο αριθ. 5α εκτός στόχου αριθ. 1, ανέρχεται 
συνολικά σε 701 εκατ. ECU για το έτος 1992. 
Το ΕΓΤΠΕ-Τμήμα Προσανατολισμού συμμετείχε επίσης στη χρηματοδότηση των 
ενεργειών για τις κοινοτικές πρωτοβουλίες INTERREG, ENVIREG και REGIS. 
II. Εκτέλεση Προϋπολογισμού κατά το έτος 1992 
Το συνολικό ποσό των υποχρεώσεων ανέρχεται σε 2.874,8 εκατ. ECU, εκ των 
οποίων 1.634,7 εκατ. ECU για τις περιοχές του στόχου αριθ. ΐ(*), 701,3 
εκατ. ECU για το στόχο αριθ. 5α, 475,8 εκατ. ECU για τις περιοχές του 
στόχου αριθ. 5β και 63,0 εκατ. ECU για τα μεταβατικά μέτρα και για την 
τεχνική βοήθεια. Πρέπει να σημειωθεί ότι τα ποσά που περιλαμβάνονται 
στο στόχο αριθ. 5β δεν αφορούν τις περιφερειακές ενέργειες. Η εν λόγω 
παρουσίαση διαφέρει από αυτή σχετικά με το στόχο αριθ. 1, διότι όσον 
αφορά τον εν λόγω στόχο, περιλαμβάνεται το σύνολο των δαπανών, 
συμπεριλαμβανομένων και αυτών που προκύπτουν από γενικά μέτρα (στόχος 
αριθ. 5α). 
Το 1992 οι κυριότερες χώρες δικαιούχοι ήταν η Ισπανία (633,6 εκατ. 
ECU), η Γαλλία (554,4 εκατ. ECU), η Ελλάδα (392,2 εκατ. ECU), η Ιταλία 
(375,9 εκατ. ECU), η Πορτογαλία (289,8 εκατ. ECU) και τα 11 γερμανικά 
Lander (253,8 εκατ. ECU). 
Οσον αφορά τα μέτρα, το μεγαλύτερο μέρος των πιστώσεων δαπανήθηκε στο 
πλαίσιο του κανονισμού (ΕΟΚ) αριθ. 2328/91 σχετικά με τη βελτίωση της 
αποτελεσματικότητας των γεωργικών διαρθρώσεων. Ο εν λόγω κανονισμός, 
αφορά πολλές κατηγορίες δαπανών σε όλες τις περιοχές της Κοινότητας. 
Οι σημαντικότερες αφορούν την αντισταθμιστική αποζημίωση (Αρθρο 19): 
473,2 εκατ. ECU, τις επενδύσεις για τις γεωργικές εκμεταλλεύσεις 
(Αρθρο 7): 237,8 εκατ. ECU και τους νέους γεωργούς (Αρθρο 10 και 11): 
151,9 εκατ. ECU. 
(1) Συμπεριλαμβανομένων των δαπανών του στόχου αριθ. 5α στις εν λόγω 
περιοχές. 
Η ανάληψη υποχρεώσεων σχετικά με τα Λειτουργικά Προγράμματα για τη 
μεταποίηση και την εμπορία των γεωργικών και δασοκομικών προϊόντων, 
ανέρχεται σε 389,5 εκατ. ECU στο πλαίσιο του κανονισμού (ΕΟΚ) αριθ. 
866/90 και αριθ. 867/90. 
Μεταξύ των περιφερειακών μέτρων πρέπει να γίνει διάκριση μεταξύ των 
μέτρων που υφίσταντο πριν από την αναμόρφωση και των μέτρων που 
εφαρμόσθηκαν κατόπιν της αναμόρφωσης των Ταμείων. Στην πρώτη ομάδα, 
χορηγήθηκε σημαντική συνδρομή σε δύο μέτρα: στην ενέργεια που αφορά την 
προώθηση της αγροτικής ανάπτυξης σε ορισμένες περιοχές της Ισπανίας 
(κανονισμός (ΕΟΚ) αριθ. 1118/88): 115,3 εκατ. ECU, και στο ειδικό 
πρόγραμμα ανάπτυξης της γεωργίας στην Πορτογαλία (κανονισμός (ΕΟΚ) 
αριθ. 3828/85): 65,4 εκατ. ECU. Οσον αφορά τις ενέργειες στο πλαίσιο 
των ΡΙΜ χορηγήθηκαν διάφορες συνδρομές συνολικού ποσού 74,9 εκατ. ECU 
στην Ελλάδα, την Ιταλία και στη Γαλλία. 
Οσον αφορά τα νέα περιφερειακά μέτρα, αναλήφθηκε στο πλαίσιο των 
Λειτουργικών Προγραμμάτων ποσό 908,7 εκατ. ECU, εκ των οποίων 523,9 
εκατ. ECU για τον στόχο αριθ. 1, κυρίως στην Ισπανία (259,9 εκατ. ECU), 
στη Γαλλία (215,5 εκατ. ECU), στην Ελλάδα (118,0 εκατ. ECU) και στην 
Ιταλία (117,9 εκατ. ECU) για τους στόχους αριθ. 1 και αριθ. 5β. Οσον 
αφορά τις κοινοτικές πρωτοβουλίες αναλήφθηκε ποσό της τάξης των 187,8 
εκατ. ECU. 
Οι κοινοτικές πρωτοβουλίες 
Το ΕΓΤΠΕ-Τμήμα Προσανατολισμού, συμμετέχει με δύο άλλα ταμεία, σε 
τέσσερις κοινοτικές πρωτοβουλίες: LEADER, INTERREG, ENVIREG και REGIS. 
Είναι ο κυριότερος χρηματοδότης για το LEADER. 
Η πρωτοβουλία LEADER, για την οποία χορηγούνται 450 εκατ. ECU, έχει ως 
σκοπό τον καθορισμό και την εφαρμογή ολοκληρωμένων προσεγγίσεων της 
αγροτικής ανάπτυξης στις περιοχές του στόχου αριθ. 1 και αριθ. 5β. ο ι 
κοινοτικές πιστώσεις, που προέρχονται από τρία διαρθρωτικά ταμεία και 
χορηγούνται υπό μοφή συνολικής επιδότησης, αναλήφθηκαν συνολικά κατά το 
1991/1992. Κατά το 1992, η πρώτη προκαταβολή που αντιστοιχούσε στο 40% 
του συνόλου, καταβλήθηκε σε όλα τα κράτη μέλη: ένα από τα γερμανικά 
Lender (Niedersachsen) έλαβε τη δεύτερη προκαταβολή. Σχεδόν όλες οι 
217 δικαιούχες ομάδες τοπικής δράσης, ξεκίνησαν τα έργα τους κατά τη 
διάρκεια του έτους 1992. 
Το συνολικό ποσό που διατέθηκε για τις κοινοτικές πρωτοβουλίες κατά το 
έτος 1992, ανέρχεται σε 187,8 εκατ. ECU, εκ των οποίων 128,9 εκατ. ECU 
για τις περιοχές του στόχου αριθ. 1 και 58,8 εκατ. ECU για τις περιοχές 
του στόχου αριθ. 5β. 
ISSN 0254-1483 
COM(94) 261 τελικό 
ΕΓΓΡΑΦΑ 
GR 13 03 01 
Αρι«. καταλόγου : CB-CO-94-280-GR-C 
ISBN 92-77-71000-4 
Υηηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg 
G